open-index/open-wikipedia-markdown huggingface dataset:
செங்கோட்டை (திரைப்படம்)

***செங்கோட்டை*** (*Sengottai*) 1996 ஆம் ஆண்டு அர்ஜுன், மீனா மற்றும் ரம்பா நடிப்பில், ஆர். பி. சௌத்ரி தயாரிப்பில், வித்தியாசாகர் இசையில், சி. வி. சசிகுமார் இயக்கத்தில் வெளியான தமிழ்த் திரைப்படம். இப்படம் தெலுங்கில் *எர்ரகோட்டா* என்ற பெயரில் மொழிமாற்றம் செய்யப்பட்டது.

## கதைச்சுருக்கம்

அமைச்சராக இருக்கும் திருமூர்த்தி (ராசன் பி. தேவ்) பிரதமராக ஆசைப்பட்டு அதற்காக அப்போது பிரதமராக இருப்பவரைக் கொல்லத் திட்டமிடுகிறான். சேகர் (அர்ஜுன்) காவல்துறை அதிகாரி. சேகரின் காதலி  யமுனா (ரம்பா) சேகரின் எதிரிகளால் கொல்லப்படுகிறாள். சேகரின் தந்தை (விஜயகுமார்) தன் நண்பர் நீலகண்டனின் (டெல்லி கணேஷ்) மகள் மீனாவை (மீனா) சேகருக்குத் திருமணம் செய்ய முடிவுசெய்கிறார்.

மீனாவின் வீட்டில் வசிக்கும் பிரான்ஸ் நாட்டைச் சேர்ந்த தோழி ஃபிராங்கா. அவள் ஒருநாள் காணாமல் போகவே அவளைக் கண்டுபிடிக்கும் பொறுப்பு சேகருக்குத் தரப்படுகிறது. ஃபிராங்காவைக் கொலை செய்ததாகக் குற்றம் சாட்டப்பட்டு மீனா சிறையில்  அடைக்கப்படுகிறாள். காந்தி ஜெயந்தி அன்று சிறைக்கு வரும் திருமூர்த்தியைக் கோபத்தில் தாக்குகிறாள் மீனா. சேகர் யமுனாவிடம் அவள் அப்படி நடந்துகொண்டதற்கான காரணத்தைக் கேட்கிறான். மீனா நடந்த உண்மைகளைக் கூறுகிறாள்.

ஃபிராங்காவின் கைப்பை திருடுபோனதால் காவல் நிலையத்தில் புகாரளிக்கச் செல்லும்போது, திருமூர்த்தியால் கொல்லப்படுகிறாள். காவல் அதிகாரி தங்கமணி (ஆனந்தராஜ்) அந்தப் பழியை மீனாவின் மீது சுமதி அவளைக் கைதுசெய்கிறான். அவமானம் தாங்காமல் மீனாவின் குடும்பத்தினர் தற்கொலை செய்துகொள்கின்றனர். நடந்த உண்மைகளை தெரிந்துகொள்ளும் சேகர் மீனாவை தன் தந்தை விருப்பப்படி சிறையிலேயே திருமணம் செய்து அவளைப் பிணையில் வெளியே கொண்டுவருகிறான். சேகரிடம் உண்மைகளை ஒத்துக்கொள்ளும் தங்கமணியை திருமூர்த்தியின் ஆட்கள் கொன்று சேகரைக் கடத்துகிறார்கள். சேகர் பிரதமரைக் கொல்லாவிட்டால் தான் கடத்திவைத்துள்ள அவன் தந்தை மற்றும் மனைவி மீனாவைக் கொன்றுவிடுவதாக மிரட்டுகிறான் திருமூர்த்தி. அவனிடமிருந்து தப்பிக்கும் சேகர் தன் தந்தை மற்றும் மனைவியை மீட்கிறான். திருமூர்த்தியைக் கொன்று பிரதமரைக் காப்பாற்றுகிறான்.

## நடிகர்கள்

## இசை

படத்தின் இசையமைப்பாளர் வித்தியாசாகர். பாடலாசிரியர்கள் வாலி, வைரமுத்து, முத்துலிங்கம் மற்றும் பழனிபாரதி.

## தலைப்பின் காரணம்
இப்படத்திற்கு இயக்குநர் முதலில் 'கருணை மனு' என்று தலைப்பு வைத்திருந்தார். அர்ஜுனின் முந்தய படங்களில் அதிரடி வேடத்தில் நடித்திருந்தததால் இத்தலைப்பு சரியாக இருக்காது என்று தயாரிப்பாளர் கூறினார். அதனால் பல தலைப்புகளை கூறிக்கொண்டிருந்த இயக்குநர், திடிரென்று 'செங்கோட்டை' என்று கூறினார். இத்தலைப்பு மிகவும் தயாரிப்பாளருக்கு மிகவும் பிடித்துப்போகவே அதையே இறுதி செய்தனர். இத்தலைப்பின் காரணமாக செங்கோட்டை பற்றிய காட்சிகள் படத்தின் ஆரம்பத்தில் சேர்க்கப்பட்டது.

## மேற்கோள்கள்


## வெளியிணைப்புகள்
*
*

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:மீனா நடித்த திரைப்படங்கள்
பகுப்பு:ரம்பா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
உசிங்கைட்டு

**உசிங்கைட்டு** (*Ussingite*) என்பது Na2AlSi3O8(OH)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . சிலிக்கேட்டு கனிமம் என்று இது வகைப்படுத்தப்படுகிறது.
டென்மார்க் நாட்டைச் சேர்ந்த பேராசிரியர் நீல்சு விக்கோ உசிங்கு (1864-1911) கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது.  

பன்னாட்டு கனிமவியல் சங்கம் உசிங்கைட்டு கனிமத்தை Usgஎன்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பைல்லோ சிலிக்கேட்டுகள்
பகுப்பு:முச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
ஆயிரம் பூக்கள் மலரட்டும்

***ஆயிரம் பூக்கள் மலரட்டும்*** (*Aayiram Pookkal Malarattum*) என்பது 1986 இல் வெளிவந்த தமிழ்த் திரைப்படம் ஆகும். ஈ. இராமதாஸ் இயக்கிய இத்திரைப்படத்தை கே. மோகன் துரை தயாரித்தார்.

இப்படத்தில் மோகன், சீதா, இரஞ்சினி மற்றும் கவுண்டமணி ஆகியோர் நடித்திருந்தனர்.

## நடிகர்கள்

*மோகன்
*சீதா
*ரஞ்சனி
*கவுண்டமணி
*செந்தில்
*சனகராஜ்
*ராஜ்குமார் சேதுபதி
* சக்ரவர்த்தி
*மீசை முருகேசன்
* மதுமோகன்
*பூர்ணம் விஸ்வநாதன்
*சார்லி
*தியாகு
*சின்னி ஜெயந்த்
* ராஜன்
*குயிலி
*பேபி அஞ்சு
*சாரதா பிரீதா
*கே. எஸ். ரவிக்குமார்

## பாடல்கள்
இத்திரைப்படத்திற்கு வி. எஸ். நரசிம்மன் இசையமைத்தார்.
 

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வி. எஸ். நரசிம்மன் இசையமைத்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
கடோஃபோவெசெட்டு

**கடோஃபோவெசெட்டு** (*Gadofosveset*) என்பது C33H40GdN3Na3O15P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வேசோவிசுட்டு, அப்லாவேர் என்ற வணிகப் பெயர்களாலும் இது அழைக்கப்படுகிறது. கடோலினியம்-அடிப்படை காந்த ஒத்ததிர்வு வரைவு கருவியில் மாறுபடுத்திக் காட்டும் முகவராக இச்சேர்மம் பயன்படுகிறது. டிரை சோடியம் உப்பு ஒற்றை நீரேற்று வடிவில் கடோபோவெசெட்டு பயன்படுத்தப்படுகிறது . மனித ஆல்புமின் சீரத்தை பிணைத்து ஒரு இரத்தக் குள முகவராக இது செயல்படுகிறது. லாந்தியசு நிறுவனம் 2017 ஆம் ஆண்டு கடோபோவெசெட்டு உற்பத்தியை விற்பனை குறைவு காரணமாக நிறுத்தி விட்டது . 
 
## மேற்கோள்கள்

பகுப்பு:கடோலினியம் சேர்மங்கள்
பகுப்பு:மருந்துகள்
முதுமொழி வெண்பா

**முதுமொழி வெண்பாக்கள்** சிற்றிலக்கிய வகையைச் சேர்ந்தவை. இவ்வகையில் பதினாறு நூல்கள் இதுவரை அடையாளம் காணப்பட்டுள்ளன. பெரும்பாலும் இவை நேரிசை வெண்பாக்களால் ஆனவை. வெண்பாவின் பின் இரு வரிகள் திருக்குறளாக அமைய, முதல் இரு வரிகளில் எடுத்துக்கொண்ட திருக்குறளை விளக்கும் கருத்துகள் அல்லது கதைகள் இடம் பெறும். திருக்குறளைத் தவிர திருவருட்பயன், ஆத்திசூடி நூல்களையும் விளக்கும் முதுமொழி வெண்பாக்கள் கிடைத்துள்ளன. இவ்வகையின் முதல் நூலாகத் தினகர வெண்பாவை அடையாளம் காட்டுகிறார் மு. அருணாசலம். சைவ மடங்கள் இவ்விலக்கிய வகையின் வளர்ச்சிக்குப் பெருந்தொண்டு ஆற்றியுள்ளன. 
# குளத்தூர் சோமேசர் முதுமொழி வெண்பா
# சிவ சிவ வெண்பா 
# திருப்புல்லாணி மாலை
போன்றவை குறிப்பிடத்தக்க நூல்களாகும். அண்மையில் சமண சமயத்தைச் சேர்ந்த இவ்வகை நூல்கள் கிடைத்துள்ளன.

## மேற்கோள்கள்

பகுப்பு:தமிழ் அற நூல்கள்
பகுப்பு:சிற்றிலக்கிய வகைகள்
செல்லக்கண்ணு

**செல்லக்கண்ணு** (sellakkannu) 1995 ஆம் ஆண்டு விக்னேஷ் மற்றும் யுவராணி நடிப்பில், தேவாவின் இசையில், என். ரத்னம் இயக்கத்தில் வெளியான தமிழ் காதல் திரைப்படம்.

## கதைச்சுருக்கம்

உறவினர்களான செல்லக்கண்ணு (விக்னேஷ்) மற்றும் சந்திரா (யுவராணி) இருவரும் சிறுவயது முதல் ஒருவரையொருவர் விரும்புகின்றனர். வெளியூரில் படித்துவிட்டு ஊருக்குத் திரும்பிவரும் சந்திராவும் செல்லக்கண்ணுவும் காதலிப்பது அவர்களது பெற்றோர்களுக்குத் தெரியவருகிறது.  செல்லக்கண்ணுவின் தந்தை தண்டபாணியும் (ராதாரவி) சந்திராவின் தந்தை தங்கவேலுவும் (லிவிங்ஸ்டன்) அவர்களுக்குத் திருமணம் செய்ய முடிவுசெய்கின்றனர்.

அதே ஊரைச் சேர்ந்த கைலாசத்தின் (விஜய் கிருஷ்ணா) மகன் ராஜவேல் (பிருத்விராஜ்) செய்த தவறுக்காக கிராமத் தலைவரான தண்டபாணி அவனைத் தண்டிக்கிறார். இதற்கு பழிவாங்க எண்ணும் கைலாசம் மற்றும் ராஜவேல் இருவரும் தண்டபாணிக்கும் தங்கவேலுவிற்கும் பகையை உருவாக்கத் திட்டமிடுகின்றனர். அவர்கள் திட்டப்படி தங்கவேலுவை ஒரு பிரச்சனையில் சிக்கவைக்கின்றனர். தான் நிரபராதி என்று தங்கவேலு சொல்வதை நம்பாமல் தங்கவேலுவிற்கு பஞ்சாயத்தில் தண்டனை வழங்குகிறார் தண்டபாணி. இதனால் இருவருக்கும் பிரச்சனை ஏற்பட்டு திருமணம் நிறுத்தப்படுகிறது.

இதையடுத்து நடைபெறும் உள்ளாட்சித் தேர்தலில் அந்த ஊரின் ஊராட்சித் தலைவர் பதவிக்கு தண்டபாணியை எதிர்த்துப் போட்டியிடும் தங்கவேல் தோற்றுவிடுகிறார். இதனால் அவர்களுக்கிடையிலான பிரிவு இன்னும் அதிகரிக்கிறது. மேலும் கோபமடையும் தங்கவேல் தன் மகள் சந்திராவை ராஜவேலுவிற்குத் திருமணம் செய்ய முடிவுசெய்கிறார்.  இறுதியில் ராஜவேலுவின் மோசமான நடவடிக்கைகளைப் பற்றி தங்கவேலுவிற்குத் தெரியவருகிறது. இதை அறிந்து மனம் மாறும் தங்கவேலு, தண்டபாணியின் உதவியுடன் அந்த திருமணத்தை நிறுத்துகிறார். அதன் பின் செல்லக்கண்ணுவிற்கும் சந்திராவிற்கும் திருமணம் நடந்ததா என்பது முடிவு.

## நடிகர்கள்

* விக்னேஷ் - செல்லக்கண்ணு 
* யுவராணி - சந்திரா 
* ராதாரவி - தண்டபாணி 
* லிவிங்ஸ்டன் - தங்கவேல் 
* ஆர். சுந்தர்ராஜன் - நாகராஜன் 
* மனோரமா
* வடிவேலு
* விஜய் கிருஷ்ணராஜ் - கைலாசம் 
* பிருத்விராஜ்
* மீசை முருகேசன் 
* கவிதா - கமலாம்பாள் 
* வையாபுரி - முடி திருத்துபவர் 
* சங்கர் - சிறுவயது செல்லக்கண்ணு 
* மோனிகா - சிறுவயது சந்திரா

## இசை

படத்தின் இசையமைப்பாளர் தேவா. பாடலாசிரியர் புலமைப்பித்தன்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
கெகெலைட்டு

**கெகெலைட்டு** (*Kegelite*) என்பது Pb8Al4Si8O20(SO4)2(CO3)4(OH)8. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அணைவு சிலிக்கேட்டு கனிமமாக இது வகைப்படுத்தப்படுகிறது.   
 
நமீபியா நாட்டிலுள்ள திசுமெப் சுரங்கத்தில் 1975 ஆம் ஆண்டு முதன்முதலில் இக்கனிமம் கண்டறியப்பட்டது. திசுமெப் சுரங்கத்தின் இயக்குநராக இருந்த  பிரெடரிக் வில்லெம் கெகெல் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. ஆக்சிசனேற்றம் பெற்ற பல்லுலோகப் படிவுகள் கொண்ட திசுமெப் சுரங்கத்தில் குவார்ட்சு, கலீனா, மிமெடைட்டு, ஏமடைட்டு, லெட்டில்லைட்டு, ஆங்கிலசைட்டு, பிளெய்செரைட்டு, மெலனோடிகைட்டு, அலாமோசைட்டு  போன்ற கனிமங்களுடன் சேர்ந்து இக்கனிமம் காணப்படுகிறது. தாசுமேனியாவின் சீகான் மாவட்டத்திலும், நார்வே நாட்டின் துனே நகராட்சியிலும் கெகிலைட்டு கிடைப்பதாகக் கூறப்படுகிறது.

பன்னாட்டு கனிமவியல் சங்கம் கெகெலைட்டு கனிமத்தை Keg என்ற குறியீட்டால் அடையாளப்படுத்துகிறது.
## மேற்கோள்கள்

பகுப்பு:பைல்லோ சிலிக்கேட்டுகள்
பகுப்பு:சல்பேட்டுக் கனிமங்கள்
பகுப்பு:கார்பனேட்டு கனிமங்கள்
பகுப்பு:ஈயக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
கெரோலைட்டு

**கெரோலைட்டு** (*Kerolite*) என்பது (Mg,Ni)3Si4O10(OH)2•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செரோலைட்டு என்ற பெயராலும் இது அழைக்கப்படுகிறது. நிக்கல் தனிமத்தைக் கொண்டுள்ள மென்மையும் வழவழப்புமான தாதுப்பொருள் டால்க் வகை பைல்லோசிலிக்கேட்டு வகை கனிமமாக இது வகைப்படுத்தப்படுகிறது. செர்பன்டைன், சேப்போனைட்டு கனிமங்களுடன் சேர்ந்து கெரோலைட்டு கனிமமும் காணப்படுகிறது. இக்கனிமம் 1979 ஆம் ஆண்டில் மதிப்பிழந்தது.
      
## மேற்கோள்கள்
*Mindat with location data
*Webmineral - talc variety

பகுப்பு:பைல்லோ சிலிக்கேட்டுகள்
பகுப்பு:சிலிக்கேட்டு கனிமங்கள்
கர்நாடக கும்ப மேளா

**கர்நாடக கும்ப மேளா** கர்நாடகத்தில் மைசூர் மாவட்டத்தில் டி.நரசிப்புரா வட்டத்தில் உள்ள திருமகூடலு என்ற கிராமத்தில் நடைபெறுகின்ற விழாவாகும். 

## திரிவேணி சங்கமம்
திருமகூடலு கிராமத்தில் கீழ்க்கண்ட மூன்று ஆறுகளும் ஒன்றுசேரும் இடம் திருமகூடலு திரிவேணி சங்கமம் என அழைக்கப்படுகிறது. 
* குடகு மாவட்டம் தலைக்காவிரியில் உற்பத்தி ஆகும் காவிரி ஆறு, ஹாசன், மண்டியா, மைசூரு ஆகிய பகுதிகளை கடந்து திருமகூடலுவில் சேருகிறது. 
* கேரள மாநிலம் வயநாடு மாவட்டத்தில் உற்பத்தி ஆகும் கபிலா ஆறும் திருமகூடலுவில் இணைகிறது. 
* இந்த இரு ஆறுகளும் சங்கமிக்கும் இடத்தில் குப்தகாமினி என்ற ஆறு பிறக்கிறது.

## 1989
வட மாநிலங்களில் உள்ள திரிவேணி சங்கமங்களில் மகா கும்பமேளா நடைபெறுகிறது. அவ்விழாவிற்குச் செல்ல முடியாத தென்இந்திய மக்களுக்காக திருமகூடலு திரிவேணி சங்கமத்தில் 1989இல் முதன்முறையாக கும்ப மேளா நடத்தப்பட்டது. அதன்பின்னர் 10 முறை திருமகூடலுவில் கும்பமேளா நடந்துள்ளது. இதற்கு முன்பாக 2016இல் நடைபெற்றது. மாநில அரசு அறிவித்ததைத் தொடர்ந்து, இவ்வாண்டு அவ்விழா பிப்ரவரி 17 முதல் பிப்ரவரி 19 வரை நடைபெற்றது.  பிரயாக்ராஜ், உஜ்ஜயினி, நாசிக், அரித்வார் ஆகிய இடங்களில் 12 ஆண்டுகளுக்கொரு முறை சுழற்சி முறையில் நடைபெறுவதைப் போல மூன்று ஆண்டுகளுக்கொரு முறை இவ்விழா நடத்தப்பெறுகிறது. 

## ஏற்பாடுகள்
விழாவிற்கான ஏற்பாடுகளை மைசூரு மாவட்ட நிர்வாகம் செய்தது. விழாவையொட்டி நேற்று காலை முதலே பக்தர்கள் வருகை தர ஆரம்பித்து, திரிவேணி சங்கமத்தில் புனித நீராடினர். பக்தர்களின் வசதிக்காக தடுப்பு வேலிகளும், தற்காலிக பாலங்களும் அமைக்கப்பட்டிருந்தன. பக்தர்கள் உடைமாற்றும் அறை, தங்குமிடம், தற்காலிக கழிவறை வசதியும் செய்து தரப்பட்டிருந்தது.

## மேற்கோள்கள்

## வெளியிணைப்புகள்
* T Narsipur gears up for Kumbh Mela, The New Indian Express, 1 January 2019 
* Kumbh Mela gets under way at T. Narsipur, The Hindu, 17 February 2019 
* Kumbh Mela at T. Narsipur comes to an end, The Hindu, 20 February 2019 

பகுப்பு:இந்து சமய விழாக்கள்
பகுப்பு:சைவ சமயம்
பிள்ளாரி அக்ரஹாரம்

**பிள்ளாரி அக்ரஹாரம்** (Pillari Agraharam )  என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊரை **பிள்ளையார் அக்ரகாரம்** என்றும் அழைக்கின்றனர்.  ஒசூர் - இராயக்கோட்டை சாலையில் அமைந்துள்ள இந்த ஊரானது பிள்ளாரிஅக்ரஹாரம் ஊராட்சிக்கு உட்பட்டது.

## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 35 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 37 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 1,607 வீடுகள் உள்ளன. கிராமத்தின் மொத்த மக்கள்தொகையானது 6,718 ஆகும். இதில் ஆண்கள் எண்ணிக்கை  3,504, பெண்களின் எண்ணிக்கை 3,214 என உள்ளது.

## ஊரில் உள்ள கோயில்கள்
* பிள்ளாரி அக்ரஹார திம்மராயசாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மனசுக்குள் மத்தாப்பூ

**மனசுக்குள் மத்தாப்பூ** (Manasukkul Mathappu) 1988 இல் தக்காளி சி. சீனிவாசனின் தயாரிப்பில் ராபர்ட் மற்றும் ராஜசேகர் ஆகியோர் இணைந்து இயக்கி வெளிவந்த தமிழ்த் திரைப்படமாகும். இதில் பிரபு, சரண்யா பொன்வண்ணன் மற்றும் சரத் பாபு ஆகியோர் நடித்திருந்தனர். 1986 இல் வெளிவந்த தலாவட்டம் என்ற மலையாளத் திரைப்படத்தின் மறு ஆக்கமாகும். இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தைத் தழுவியது.

## கதை
தனது காதலி அனிதா (லிஸ்சி) ஒரு மின்சார விபத்து காரணமாக இறந்த பிறகு சேகருக்கு (பிரபு) மனநிலை பாதிக்கப்படுகிறது. சேகர் நாகராஜால் (செந்தாமரை) நிர்வகிக்கப்படும் ஒரு இல்லத்தில் சேர்க்கப்படுகிறார். அங்கே நாகராஜின் மகளான இளம் மருத்துவர் கீதா (சரண்யா பொன்வண்ணன்), மற்றும் அவரது  நண்பர் ராஜா (சரத் பாபு), இருவரும் சேகருக்கு உதவுகிறார்கள். சேகர் மெதுவாக தனது பழைய நினைவுகளை மீண்டும் பெறுகிறார். சேகர் மற்றும் கீதா இருவருக்கிடையே காதல் ஏற்படுகிறது. ஆனால் நாகராஜ் ஏற்கனவே வேறொருவருடன் கீதாவின் திருமணத்தை ஏற்பாடு செய்திருக்கிறார், அதனால் அவர்களின் காதலுக்கு எதிர்ப்பு தெரிவிக்கிறார். கீதா மற்றும் சேகர் பிடிவாதமாக இருப்பதை நாகராஜ் கண்டு, அவர் சேகருக்கு மூளையின் செயற் திறனை மாற்ற செய்யும் அறுவை சிகிச்சையினை (லோபோட்டோமி) மேற்கொள்கிறார். அதனால் அவர் நினைவிழப்பு (கோமா) நிலையில் செல்கிறார். ஒரு நோயாளியாக அதே இல்லத்தில் மீண்டும் அனுமதிக்கப்படுகிறார்.

## நடிகர்கள்
*பிரபு   - சேகர்
*சரண்யா பொன்வண்ணன்  - கீதா
*லிஸ்சி  - அனிதா
*சரத் பாபு   - ராஜா
*செந்தாமரை  - நாகராஜ்
*சனகராஜ்   - வாசு
*சச்சு  - செவிலி மேரி
*சாமிக்கண்ணு - மனநிலை பாதிக்கப்பட்டவர்
*குமரிமுத்து  - மனநிலை பாதிக்கப்பட்டவர்
*சுவாமிநாதன் - மனநிலை பாதிக்கப்பட்டவர்

## தயாரிப்பு
மனசுக்குள் மத்தாப்பூ 1986 இல் வெளியான மலையாள "தலாவட்டம்" (1986) என்ற திரைப்படத்திலிருந்து மறு ஆக்கம் செய்யப்பட்டது. இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தைத் தழுவியது.

## ஒலித்தொகுப்பு
இப்படத்தின் இசையமைப்பு எஸ். ஏ. ராஜ்குமார்.
*பொன்மாங்குயில் - எஸ். பி. பாலசுப்பிரமணியம்
*பூந்தென்றலே - ஜெயச்சந்திரன், வாணி ஜெயராம்

## வரவேற்பு
1988 ஜூலை 1 அன்று, *[[இந்தியன் எக்சுபிரசு]]* நேர்மறையான விமர்சனத்தை எழுதியது. பாடல்களும், காட்சிகளும் நன்கு படமாக்கப்பட்டுள்ளதாக விமர்சனம் செய்தது.

## மேற்கோள்கள்

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:சச்சு நடித்த திரைப்படங்கள்
முருகேஷ் (இயக்குநர்)

**முருகேஷ்** தமிழ்த் திரைப்பட இயக்குநர் ஆவார். இவர் 2019 இல் வெளியான "சகா" என்ற திரைப்படத்தை இயக்கியுள்ளார். இவர் புதுக்கோட்டை மாவட்டம் கந்தர்வகோட்டை அருகில் உள்ள சுந்தம்பட்டி எனும் கிராமத்தில் பிறந்தார். கந்தர்வகோட்டையில் பள்ளி படிப்பை தொடங்கிய இவர் சிறுவயது முதலே தமிழ்த் திரைப்படங்களில் ஆர்வம் கொண்டவர். அவர் தனது பேட்டியில் இந்தியன், பம்பாய் போன்ற தமிழ்த் திரைப்படங்களே என்னை திரைப்பட இயக்குநராக வேண்டும் என்ற ஆர்வத்தை தூண்டியதாகக் கூறியுள்ளார்.

இவரின் முதல் படைப்பான சகா திரைப்படம் இளைஞர்கள் மத்தியில் ஒரு நல்ல வரவேற்பை பெற்றுள்ளது. இத்திரைப்படம் நட்பை பறைசாற்றும் விதத்தில் அமைந்துள்ளதே இதற்கு காரணம். இத்திரைப்படம் செல்வகுமார் மற்றும் ராம்பிரசாத் ஆகியோரால் தயாரிக்கப்பட்டு சபீரின் இசையமைப்பில், சரண் மற்றும் கோலிசோடா நாயகர்களின் நடிப்பில் வெளிவந்தது.

பகுப்பு:தமிழ்த் திரைப்பட இயக்குநர்கள்
ஆத்மா (தொலைக்காட்சித் தொடர்)

**ஆத்மா** என்பது ஜீ தமிழ் தொலைகாட்சியில் பெப்ரவரி 18, 2019 முதல் தினமும் இரவு 10:30 மணிக்கு ஒளிபரப்பான உண்மை சம்பவங்களை மையமாக வைத்து எடுக்கப்பட்ட திகில் தொலைக்காட்சி நாடகத் தொடர் ஆகும். இந்த தொடரில் ஒவ்வொரு வாரமும் ஒவ்வொரு உண்மை சம்பவத்தை தொடர் கதை வடிவில் ஒளிபரப்பானது.

## கதைகள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
காமெடி ஜங்ஷன்

**காமெடி ஜங்ஷன்** என்பது சன் தொலைக்காட்சியில் ஆகத்து 1, 2016 முதல் செப்டம்பர் 24, 2017 திங்கள் முதல் வெள்ளி வரை இரவு 10:30 மணிக்கு ஒளிபரப்பான தொலைக்காட்சி நகைச்சுவை பேச்சு நிகழ்ச்சி ஆகும்.

## நகைச்சுவையாளர்கள்
* சிறீமன்
* ஜெயச்சந்திரன்
* மதுரை முத்து
* சசிக்கலா 
* சந்தியா  
* லலிதா 
* நீலவாணி

## விருந்தினர்கள்
* அத்தியாயம் 1-2: சதீஸ் 
* அத்தியாயம் 4-5: கிருஷ்ணா, வாணி போஜன்
* அத்தியாயம் 7: வித்யுலேகா ராமன் 
* அத்தியாயம் 24: எச். வசந்தகுமார் 
* அத்தியாயம் 26: காளிதாஸ் ஜெயராம், ஆஷ்னா சவேரி
* அத்தியாயம் 59: பாண்டு

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
கிருஷ்ணாவதி ஆறு

**கிருஷ்ணாவதி ஆறு** அல்லது **கசௌந்தி ஆறு** (**Krishnavati river**) ( -  ),  இந்தியாவின் இராஜஸ்தான் மாநிலத்தின் ராஜ்சமந்து பகுதியின், மேற்கு ஆரவல்லி மலைத்தொடரில் உற்பத்தியாகியாகும் மழைக்கால ஆறாகும். கிருஷ்ணாவதி ஆறு, இராஜஸ்தானின்  தௌசா மாவட்டம்,  அல்வர் மாவட்டம் மற்றும் சீகர் மாவட்டம் மற்றும் அரியானாவின் ரேவாரி மாவட்டம்  வழியாக 30 கிமீ தொலைவிற்கு பாய்ந்து  இறுதியில் மகேந்திரகர் மாவட்டத்தில் பாயும் சகிபு ஆற்றுடன் கலக்கிறது. சகிபு ஆறு பின்னர் யமுனை ஆற்றில் கலக்கிறது.  

பிற்கால அரப்பா பண்பாட்டுக் களங்களான காவி நிற மட்பாண்ட தொல்லியல் களங்கள், கிருஷ்ணாவதி ஆறு, சகிபு ஆறு மற்றும் சோட்டா ஆறு, தோகன் ஆற்றின் கரைகளில் கண்டெடுக்கப்பட்டுள்ளது. 
பகுப்பு:இராஜஸ்தான் ஆறுகள்
பகுப்பு:யமுனை ஆறு

## மேற்கோள்கள்

## வெளி இணைப்புகள்

*Sarasvati-Sindhu civilization and Sarasvati River
*The Saraswati: Where lies the mystery by Saswati Paik
திருக்குறள் வெண்பா

இந்நூல் முதுமொழி வெண்பா என்னும் சிற்றிலக்கிய வகையைச் சார்ந்தது. நூலாசிரியர் தச்சாம்பாடி ஜெ.சின்னசாமி நயினார் அவர்கள். நூலின் பதிப்பாசிரியர்கள் திருக்குறள் மாமணி புலவர் ஆணை.நரசிங்கப்பெருமாள் எம்.ஏ., பேரா.சிரே .தன்யகுமார். தியாகராய நகரிலுள்ள ஜைன இளைஞர் மன்றம் இந்நூலை வெளியிட்டுள்ளது. (மன்ற வெளியீடு 86 - 2012 ஆமாண்டு ). புத்தகத்தின் நூலடைவு பகுதியில் ஆங்கிலத்தில் "Author added two lines to Thirukkural Verses which blends naturally making it a venba metre. This venba explains the theme of Devar the author of Thirukkural. J.Chinnasamy Nainar had written a lucid commentry with exhaustive explanations from different sources. The manuscript of Rural Tamil Jain genius is published after four decades. A novel and rare presentation of Thirukkural" என்று காணப்படுகிறது. நூலாசிரியர் இதனை 1970க்கு முன்னர் எழுதியுள்ளார் என்பதனை நூலின் பதிப்புரை தெரிவிக்கிறது. தேர்ந்த புலமையாளரும் வர்தமான் பதிப்பகத்தின் ஆசிரியருமான ஜைன அறிஞர் திரு.ஜெயச்சந்திரன் அவர்களின் உறவினரான Dr.கனக.அஜித்தாஸ் அவர்களிடமிருந்து இந்நூல் எனக்குக்  கிடைத்தது. நூலில் 1330 குறள்பாக்களுக்கும் ஜைன சமய விளக்கங்கள் வெண்பாக்களாக இடம் பெற்றுள்ளன. நூலாசிரியரின் உரையுடன் நூல் பதிப்பிக்கப் பெற்றுள்ளது. திருக்குறளுக்கு ஜைன சமயம் சார்ந்த உரைகள் பல எழுதப்பட்டுள்ளன. உ.வே.சா அவர்கள் எவ்வளவோ தேடியும் சினேந்திர வெண்பா நூல் கிடைக்கவில்லை என்று சிவசிவ வெண்பாவின் முன்னுரையில் குறிப்பிடுகிறார். திருக்குறள் வெண்பா என்ற இந்த நூல் எளிய செய்யுள் நடையில்  சிறந்த உரையுடன்  அமைந்துள்ளது. பண்டித ஜெகவீர பாண்டியரின் திருக்குறள் குமரேச வெண்பாவிற்குப் பிறகு திருக்குறள் முழுமைக்குமான செய்யுள் விளக்கமாக அமைந்திருக்கும் நூல் இது ஒன்றே ஆகும்.

பகுப்பு:சிற்றிலக்கியங்கள்
ஐயாம் தாரானே, 15

**ஐயாம் தாரானே, 15** (I'm Taraneh, 15) என்பது 2002 ஆம் ஆண்டு ராசூல் சதார் அமெலி (Rasul Sadr Ameli) இயக்கத்தில் பாரசீக மொழியில் வெளிவந்த  
ஈரானிய நாட்டு திரைப்படம் ஆகும். 75வது திரைப்படவிழாவில் சிறந்த வெளிநாட்டு மொழிப்படத்திற்காக நுழைந்த முதல் ஈரானிய திரைப்படம் ஆகும்.

## கதை
தாய் இல்லாத, தன் தந்தை சிறை வாசம் அனுபவிக்கும் நிலையில் உள்ள இவர்களின் மகளான தாரானே என்பவளுக்கு தற்போது 15 வயதுதான் நடக்கிறது. இவளை ஒரு கம்பளி வியாபாரியான அமீர் என்பவன் மணமுடிக்கிறான். இருவருக்குமிடையில் எந்த பொருத்தமும் இல்லாததால் நான்கே மாதங்களில் பிரிந்துவிடுகின்றனர். அமீர் தொழில் செய்வதற்காக செர்மனிக்கு சென்றுவிடுகிறான். அத்தருவாயில் தான் கருவுற்றிருப்பது கண்டு அதிர்ச்சி அடைந்தாலும், தன் குழந்தையை பெற்றுவளர்க்க முடிவுசெய்கிறாள். அதன்பின் அவள் படும் துன்பங்கள்தான் மீதிக் கதை.

## மேலும் பார்க்க
* List of submissions to the 75th Academy Awards for Best Foreign Language Film

## வெளி இணைப்பு
* 

## மேற்கோள்கள்

பகுப்பு:2002 திரைப்படங்கள்
பகுப்பு:ஈரானியத் திரைப்படங்கள்
கால்குளோசைட்டு

**கால்குளோசைட்டு** (*Calclacite*) என்பது CH3COO2− என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் மற்றும் ஒரு கனிமம் ஆகும். கால்சியம் (Ca2+), குளோரின் (Cl−), அசிட்டேட்டு (CH3COO2−) என்ற சொற்களின் முதல் சில எழுத்துகளைச் சேர்த்து இக்கனிமத்தின் பெயர் உருவாக்கப்பட்டுள்ளது. 

## பண்புகள்

பட்டு முடிகள் பூப்பது போல 4 செ.மீ நீளத்திற்கு ஒற்றைச்சரிவச்சுப் படிகங்களாக கால்குளோசைட்டு படிகமாகிறது. கால்குளோசைட்டு  கனிமம் ஒரு கரிம அமில உப்பு என்று நிக்கல் சிடரன்சு வகைப்பாடு கூறுகிறது. பார்மிகெய்ட்டு, அசிட்டமைடு, தாசுகோவைட்டு, பேய்சைட்டு, ஓகானைட்டு ஆகிய கனிமங்களுடன் சேர்ந்து இயற்கையில் தோன்றுகிறது.. மோவின் அளவு கோலில் வெண்மை நிறமுடைய இக்கனிமத்தின் கடினத்தன்மை மதிப்பு 1.5 ஆகும்.  

## தோற்றம்

பாறைகள், புதை படிவுகள், பீங்கான் துண்டுகள் ஆகியவற்றின் மீது கால்குளோசைட்டு தோன்றுகிறது. அலமாரிகளின் ஓக் மரத் துண்டுகள் உற்பத்தி செய்யும் அசிட்டிக் அமிலாத்தின் செயல்பாட்டால் இம்மாற்றம் நிகழ்கிறது.
 
## மேற்கோள்கள்

பகுப்பு:கால்சியம் கனிமங்கள்
பகுப்பு:கரிமக் கனிமங்கள்
தெ கலர் ஆப் பாரடைஷ் (திரைப்படம்)

**தெ கலர் ஆப் பாரடைஷ்** (The Color of Paradise) என்பது 1999 ஆம் ஆண்டு மசித் மசிதி இயக்கத்தில் பாரசீக மொழியில் வெளிவந்த  
ஈரானிய நாட்டு திரைப்படம் ஆகும். 75வது திரைப்படவிழாவில் சிறந்த வெளிநாட்டு மொழிப்படத்திற்காக நுழைந்த முதல் ஈரானிய திரைப்படம் ஆகும்.

## கதை
இப்படத்தின் கதை கண்பார்வையற்ற முகமது என்ற பையனைப் பற்றியதாகும். டெகரானில் பார்வையற்றவர் பள்ளியில் படிக்கும் முகமதுவை அவரின் அப்பா கோடை விடுமுறை முடிந்தும் கூட கூப்பிட வராமல் தவிர்க்கிறார். ஏனெனில் இவனின் அம்மா இறந்துவிட்டதால் இவனின் அப்பா வேரொரு பெண்ணை மணமுடிக்க நினைக்கிறார். அவருக்கு கண்பார்வையற்ற குழந்தை இருப்பது தெரிந்தால் இவருக்கு பெண்கொடுக்க மாட்டார்கள் என்று நினைக்கிறார். பின்னர் பள்ளியில் தலைமை ஆசிரியரின் கட்டாயத்தால் இவனை அழைத்துச்செல்கிறார். அக்கிராமம் ஒரு அழகிய மலைகள் நிறந்த இடமாக உள்ளது. அங்கு அவன் அனைத்துவிதமான பறவைகளின், மிருகங்களின் ஒலிகளை துள்ளியமாக கேட்டு உணர்கிறான். மேலும் அனைவரும் வியக்கும் வண்ணம் பிரெயில் எழுத்து முறையில் புத்தகங்களைத் தொட்டு உணர்ந்து படிப்பதுக் காட்டுகிறான். 
படத்தின் கடைசிப்பாகம் காஷ்பியன் கடல் கரையில் நடப்பதாகக் காட்டப்படுகிறது. ஆனால் காடைசியில் சோகத்தில் முடிகிறது.

## வெளி இணைப்பு
*
*
*
*

## மேற்கோள்கள்

பகுப்பு:1999 திரைப்படங்கள்
பகுப்பு:ஈரானியத் திரைப்படங்கள்
ஹபீப்ஹஞ்ச் தொடருந்து நிலையம்

**ஹபீப்கஞ்ச் ரயில் நிலையம்** (நிலையக் குறியீடு: **HBJ**), அதிகாரப்பூர்வமாக **ராணி கமலாபதி ரயில் நிலையம்** (நிலையக் குறியீடு: **RKMP**), ஒரு [இந்திய மாநிலமான [மத்தியப் பிரதேசம், போபாலில் ரயில் நிலையம்|ரயில் நிலையம்]]. இது இந்திய இரயில்வேயின் புது டெல்லி-சென்னை பிரதான பாதையில் அமைந்துள்ளது. இது இந்திய ரயில்வே மேற்கு மத்திய இரயில்வே மண்டலம் (WCR) கீழ் வருகிறது மற்றும் WCR இன் போபால் இரயில்வே பிரிவு தலைமையகமாக செயல்படுகிறது. இது போபால் சந்திப்பு ரயில் நிலையம் (போபாலின் முக்கிய நிலையம்)க்கு இரண்டாம் நிலை நிலையமாக செயல்படுகிறது. இது இந்தியாவின் முதல் தனியார் ரயில் நிலையம்.

## இருப்பிடம்
ஹபிப்ஹஞ்ச் ரயில் நிலையம் அமைவிடம் :

* போபால் சந்திப்பிலிருந்து 7 கி.மீ. (4.3 மைல்) தொலைவில் உள்ளது.
* போபால் மத்திய நிலையத்திலிருந்து 10 கி.மீ. (6.2 மைல்) தொலைவில் உள்ளது.
* போபால் நகரத்தின் தென்பகுதியில் உள்ள வணிக நகரமான , மகாராணா பிரதாப் நகரிலிருந்து 2 கிலோமீட்டர் (1.2 மைல்) தொலைவில் உள்ளது

## கட்டமைப்பு மற்றும் வசதிகள்
இந்த தொடருந்து நிலையம் 5 நடைமேடைகளை கொண்டுள்ளது.

## மேலும் பார்க்க
* போபால் சந்திப்பு தொடருந்து நிலையம்
 
## சான்றுகள்


## வெளிப்புற இணைப்புகள்
* 

பகுப்பு:மத்தியப் பிரதேசத் தொடருந்து நிலையங்கள்
வள்ளுவன் வாசுகி

**வள்ளுவன் வாசுகி** என்பது 2008 தமிழ்த் திரைப்படமாகும். இதனை மறுமலர்ச்சி பாரதி இயக்கியுள்ளார். 
சத்யா, குயிலி, சீதா போன்றோர் முக்கிய கதாப்பாத்திரத்தில் நடித்திருந்தனர்.

படம் வணிக ரீதியாக தோல்வியடைந்தது.

## நடிகர்கள்
* சத்யா - வள்ளுவன்
* ஸ்வேதா பாண்டேகர் - வாசுகி
* ரஞ்சித் - ஆனந்த் கோனார்
* பொன்வண்ணன் - தலைவர்
* குயிலி
* சீதா
* வாசு விக்ரம்
* ராஜப்பா
* வடிவுக்கரசி
* பாரதி - கல்யாணம்
* முத்துக்காளை
* சுஜா வருணீ

## இசை
பா. விஜய் மற்றும் எஸ். ஏ. ராஜ்குமார் பாடல்களை எழுதியுள்ளனர்.

## ஆதாரங்கள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2008 திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
மாசுகாக்னைட்டு

**மாசுகாக்னைட்டு** (*Mascagnite*) என்பது (NH4)2SO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் அரிய அமோனியம் சல்பேட்டு கனிமமாகும். நேர்சாய்சதுரத் திட்டத்தில் இக்கனிமம் படிகமாகிறது. தொங்கு ஊசிப்பாறைகள் போல தோன்றும் இக்கனிம படிகங்கள் சரியான படிகப்பிளவை வெளிப்படுத்துகின்றன. மோவின் அளவுகோல் மதிப்பின் படி இதன்கடினத்தன்மை 2.5  மதிப்பைக் காட்டிலும் குறைவாகும். எனவே மொத்தத்தில் இது ஒரு மென்மையான கனிமம் ஆகும். நிறமற்று காணப்படும் மாசுகாக்னைட்டு நீரில் கரையும். இதன் ஒளியியல் பண்புகள் மாறுபடுகின்றன. தூய்மையான நிலையில் இப்படிகங்களில் ஒளிபுகும். சாம்பல் அல்லது மஞ்சள் நிற ஒளிபுகா படிகங்களும் அறியப்படுகின்றன. 

விசுவியசு மலையின் நீராவித்துளைகளில். சுரங்கத் தீ சுவாலைகளுடன் சேர்ந்து மாசுகாக்னைட்டு காணப்பட்டது. இத்தாலிய உடற்கூறு வல்லுநர் பாலோவ் மாசுகாக்னி (1752-1815) முதன் முதலில் இதைக் கண்டறிந்த காரணத்தால் அவர் பெயர் கனிமத்திற்கு வைக்கப்பட்டுள்ளது.  
   
= மேற்கோள்கள் ==

பகுப்பு:அமோனியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:நேர்ச்சாய்சதுரக் கனிமங்கள்
அல்கினைட்டு

**அல்கினைட்டு** (*Alginite*) என்பது படிக உருவமற்ற  கரிமப் பொருட்களுடன் சேர்ந்து காணப்படும் ஒரு வகையான கெரோகெனின் பகுதிக்கூறு ஆகும். கரிம வேதிப்பொருள் சுவர்களாலான நுண்தொல்லுயிர் எச்சங்கள் அல்கினைட்டுடன் கலந்துள்ளன. இவை சிலிக்கா போன்ற கனிம சுவர்  நுண்தொல்லுயிர் எச்சங்களில் இருந்து மாறுபடுகின்றன . 
அல்கினைட்டு என்பது ஆல்கா அடிப்படையிலான உயிரியக்க புதை படிமத்தின் சிக்கலான மண் கலவையாகும், களிமண்ணாக மாறிய எரிமலை சாம்பல் மற்றும் கால்சியம் கார்பனேட்டு ஆகியவற்றால் இக்கனிமம் ஆகியுள்ளது. கடந்த காலத்தில் மண் கடுமையாக சீரழிந்த பிரதேசங்களில் நிலங்கள் வளம் மிக்க மண்ணாக மீண்டும் மாறுவதற்கு உதவும் கனிமங்கள் நூண்ணிய மற்றும் பெரிய உயினங்களின் ஒரு முழுமையான தொகுதியாக நிறமாலை இது உள்ளது.
குறைந்தபட்சம் இரண்டு வகையான அல்கினைட்டுகளையாவது வேறுபடுத்திக் காட்ட இயலும். டெலால்கினைட்டு எனப்படும் அல்கினைட்டு ஏ, லெமால்கினைட்டு எனப்படும் அல்கினைட்டு பி என்பவை அவையிரண்டாகும் . ஏ வகை அல்கினைட்டுகளில் உருவத்தால் வேறுபடக்கூடிய நுண்படிமங்களும், பி வகையில் படிக வடிவமற்ற மற்றும் படலம் போன்ற தொல்லுயிர் படிமங்களும் சேர்ந்துள்ளன.  
   
= மேற்கோள்கள் ==
 
## வெளி இணைப்புகள்
* 
* 

பகுப்பு:பாறையியல்
பகுப்பு:கரிமக் கனிமங்கள்
பிராம்பிள் கே எலி

**பிராம்பிள் கே எலி** என்பது ஆத்திரேலியாவின் வட கோடியில் உள்ள பிராம்பிள் கே என்னும் முனைப்பகுதியில் வாழ்ந்து வந்த எலியாகும். இது பெருந்தட்பவெப்ப மாற்றத்தால் அண்மையில் முற்றாய் அற்றுப்போன முதல் உயிரினம். இதன் உயிரியல் பெயர் *மெலோமிசு உரூபிக்கோல* ((*Melomys rubicola*) என்பதாகும். இந்த கொறிணி மற்ற வகையான எலிகள் அடங்கிய முரிடீ (Muridae) என்னும் குடும்பத்தில், முரினீ  (Murinae) என்னும் உட்குடும்பத்தில் உள்ள ஓர் உயிரினம். இந்த பிராம்பிள் எலியானது யார்க்கு முனை எலி (Cape York melomys) என்னும் எலி இனத்துக்கு நெருக்கமானது எனினும், இதன் புரதப்பொருள் சற்று வேறானதும் இதன் வால் செதில்கள் துருத்திக்கொண்டிருப்பதால் சற்று சொரசொரப்பு கூடுதலானதும் ஆகும். வயலில் வளை உருவாக்கி வாழ்ந்து வந்தன. 

ஆத்திரேலியாவில் மிகவும் தனித்துவாழ்ந்த பாலூட்டி இனம் இந்த பிராம்பிள் எலி ஆகும். பிராம்பிள் கே என்னும் இடத்தில் சிறு பகுதியில் ()  சிறு எண்ணிக்கையில் மட்டுமே வாழ்ந்து வந்த இனம். *கே* என்னும் ஆங்கிலச் சொல் தாழ்ந்த மட்டத்தில் உள்ள சிறு தீவுக்கான பெயர். இப்பெயர் அமெரிக்கப் பழங்குடி மொழிகளுன் ஒன்றான தையினோ என்னும் மொழிவழி எசுப்பானிய மொழிவழியாக ஆங்கிலத்தில் நுழைந்த சொல். இந்த எலி உயிரியலாளர்கள் தேடியும் 2007 முதல் காணப்படவில்லை. இது முற்றாக அற்றுப்போயிருக்கலாம் என்று கருதினர்

2016 இல குயின்சுலாந்து அரசின் சூழலியன் ஆய்வாளர்கள் இந்த எலி இனம் முற்றாய் அற்றுப்போய்விட்டது என்று அறிக்கை விடுத்தனர்.குறிப்பாக இதுவே மாந்தர்களின் செயற்பாடுகளால் ஏற்பட்ட பெருந்தட்பவெப்ப மாற்றத்தால் நிகழ்ந்த முதல் உயிரினம் அற்றுப்போகல் நிகழ்ச்சி என்றும் கூறினர். எனினும் இது உயிரோடிருக்க சிறு வாப்புள்ளதாகச் சிலர் கருதினர். அழிந்துபோயிருக்கும் வாய்ப்புள்ள பட்டியலில் (IUCN Red listing) சேர்த்திருந்தனர் "

பிப்பிரவரி 18, 2019 இல் ஆத்திரேலிய அரசு, இந்த பிராம்பிள் எலியானது முற்றாக அற்றுப்போன உயிரினம் என்று அறிவித்துள்ளது.
  

## அடிக்குறிப்புகளும் மேற்கோள்களும்

பகுப்பு:மெலோமிசுகள்
பகுப்பு: ஆத்திரேலியாவின் கொறிணிகள்
கிருஷ்ணா கிருஷ்ணா

**கிருஷ்ணா கிருஷ்ணா** (Krishna Krishna)  ஒரு 2001 தமிழ் நகைச்சுவைத் திரைப்படம். இதை இயக்கியவர் எஸ். வி. சேகர். இதில் எஸ். வி. சேகர் மற்றும் சுகன்யா முக்கிய கதாபாத்திரத்திலும், வெண்ணிற ஆடை மூர்த்தி, சிறீமன், சின்னி ஜெயந்த், தியாகு, ரமேஷ் கண்ணா, மனோரமா மற்றும் கோவை சரளா துணை கதாபாத்திரத்திலும் நடித்துள்ளனர். இதற்கு இசை அமைத்தவர் எஸ். ஏ. ராஜ்குமார். இது சூன் 8, 2001இல் வெளியிடப்பட்டது. இப் படத்தின் கதை எஸ். வி. சேகரின்  "அதிர்ஷ்டக்காரன்" மேடை நாடகத்தை தழுவி எடுக்கப்பட்டது.

## கதை
இளைஞன் கோபாலகிருஷ்ணன் (எஸ். வி. சேகர்), விரைவில் திருமணம் செய்துகொள்ள விரும்புகிறான். ஆனால் அவனது தாய் 'புல்லட்' புஷ்பா (மனோரமா) தனக்கு பணக்கார மருமகள் தான் வரவேண்டும் என்று திருமணத்திற்காக வந்த வரன்களை நிராகரிக்கிறாள். இதற்கிடையில் பாமா (சுகன்யா) தன் திருமணத்திற்காக தந்தை தட்சிணாமூர்த்தி (வெண்ணிற ஆடை மூர்த்தி) கொண்டுவரும் பணக்கார வரன்களை வெறுக்கிறாள்.  
ஒரு நாள், பாமா, கோபாலகிருஷ்ணனை பேருந்து நிறுத்தத்தில் சந்திக்கிறாள். முதல் பார்வையிலேயே காதல் வயப்படுகிறாள். முடிவில், இருவரும் ஒருவரையொருவர் காதலிக்கின்றனர். மேலும், பெற்றோருக்குத் தெரியாமல் காவல் நிலையத்தில் திருமணம் செய்து கொள்கின்றனர். திருமணத்திற்குப் பின்னர், 'புல்லட்' புஷ்பாவுக்கும், பாமாவிற்கும் அடிக்கடி சண்டை வருகிறது. பாமாவிற்கு 'பொய்' சொன்னால் பிடிப்பதில்லை. ஒரே நபர் நான்கு முறைக்கு மேல் அவளிடம் பொய் சொன்னால், பாமா அந்த நபரை மதிப்பதில்லை. விரைவில், அப்பாவியான கோபாலகிருஷ்ணன் கெட்ட பழக்கங்களைக் கொண்டுள்ளான் என பாமா சந்தேகிக்கிறாள். அதனால் அவனை விவாகரத்து செய்ய வேண்டும் என முடிவெடுக்கிறாள். பின்னர் நடக்கும் காட்சிகள் கதையின் முடிவாக அமைகிறது.

## நடிப்பு

*எஸ். வி. சேகர் - கோபாலகிருஷ்ணன் 
*சுகன்யா - பாமா/பாமாதேவி
*வெண்ணிற ஆடை மூர்த்தி - டக் தட்சிணாமூர்த்தி/வாத்துமடையன் (பாமாவின் தந்தை)
*சிறீமன் - பாலகிருஷ்ணன் 
*சின்னி ஜெயந்த் - கிருஷ்ணமணி ராஜா 
*தியாகு
*ரமேஷ் கண்ணா - சிவராமகிருஷ்ணன் 
*மனோரமா - 'புல்லட்' புஷ்பா 
*கோவை சரளா - காவேரி 
*விசித்ரா - ருக்மணி 
*மதன் பாப்
*பாலு ஆனந்த் - உன்னிகிருஷ்ணன் 
*பாண்டு - திருமணத் தரகர் 
*சிந்து - கல்பனா 
*கே. ஆர். வத்சலா 
*விஜிஷா 
*வைஷாலி 
*வந்தனா 
*எம். ஆர். கிருஷ்ணமூர்த்தி 
*அலெக்ஸ்
*ஜி. கே. 
*இடிச்சப்புளி செல்வராசு
*குள்ளமணி
*விசு - வக்கீல் விஸ்வநாதன் (கௌரவத் தோற்றம்) 

## பாடல்கள்
இப் படத்திற்கு இசை அமைத்தவர் இசை அமைப்பாளர் எஸ். ஏ. ராஜ்குமார். இந்த படத்தின் 5 பாடல்களை பிறைசூடன், காளிதாசன், கீர்த்தையா, கோவி கோவன் மற்றும் இயக்குநர் எஸ். வி. சேகர் ஆகியோர் எழுதினர்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2001 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
சத்யம் (2008 திரைப்படம்)

**சத்யம்** 2008 ஆம் ஆண்டு விஷால் மற்றும் நயன்தாரா நடிப்பில், ஹாரிஸ் ஜெயராஜ் இசையில், அறிமுக இயக்குநர் ஏ. ராஜசேகர் இயக்கத்தில் தமிழ் மற்றும் தெலுங்கு என இரு மொழிகளில் வெளியானத் திரைப்படம். விஷால் முதன் முதலில் காவல்துறை அதிகாரியாக நடித்த திரைப்படம். 2008 ஆகத்து 15 சுதந்திர நாளில் இப்படம் வெளியானது. விஷாலின் சகோதரர் விக்ரம் கிருஷ்ணா இப்படத்தைத் தயாரித்தார். இப்படம் 27 கோடி பொருட்செலவில் தயாரிக்கப்பட்டது.

## கதைச்சுருக்கம்

"குற்றங்களைத் தடுப்பதுதான் காவல்துறையின் கடமை. குற்றவாளிகளைக் கொல்வதல்ல!" என்ற வசனத்தோடு அறிமுகமாகும் நேர்மையான காவல்துறை அதிகாரி சத்யம் (விஷால்). மூன்று அமைச்சர்கள் கொலைசெய்யப்பட்ட வழக்கைப் புலனாய்வு செய்யும் சத்யம், அந்த கொலைகளைச் செய்தது குற்றவாளி மாணிக்கவேல் (உபேந்திரா) என்று அறிந்ததும் அதிர்ச்சியடைகிறார். காரணம் குற்றவாளி மாணிக்கவேல் முன்னாள் காவல்துறை அதிகாரி மட்டுமல்ல, சத்யம் காவல்துறையில் சேர்வதற்குத் தூண்டுதலாக இருந்தவர்.

காவல்துறையில் நேர்மையாகக் கடமையை செய்யமுடியாததால் தான் வேலையைவிட்டு வெளியேறி தவறு செய்தவர்களைத் தானே தண்டித்ததாகக் கூறுகிறார் மாணிக்கவேல். அதை மறுக்கும் சத்யம் சட்டப்படி குற்றவாளிகளுக்குத் தான் தண்டனை பெற்றுத்தருவதாக சவால் விடுகிறான்.

தொலைக்காட்சி நிருபரான தெய்வநாயகியும் (நயன்தாரா) சத்யமும் காதலிக்கின்றனர்.

முதலமைச்சர் பதவிக்கு ஆசைப்படும் உள்துறை அமைச்சர் கொண்டல் தாசனின் (கோட்டா சீனிவாச ராவ்) குற்றங்களை சட்டப்படி நிரூபிக்க முயற்சி செய்யும் சத்யம் பல இன்னல்களுக்கு ஆளாகிறான். அவனது தாய் கொல்லப்படுகிறாள். அமைச்சரின் சதியால் கொலைக் குற்றம் சாட்டப்பட்டு சிறையில் அடைக்கப்படுகிறான் சத்யம். தன்னை நிரபராதி என்று நிரூபித்து விடுதலை பெற்றானா? மாணிக்கவேலிடம் சவால் விட்டதுபோல் சட்டப்படி அமைச்சரின் குற்றத்தை நிரூபித்தானா? என்பது முடிவு.

## நடிகர்கள்

* விஷால் - சத்யம் ஐ. பி. எஸ்.
* நயன்தாரா - தெய்வநாயகி 
* உபேந்திரா - மாணிக்கவேல் 
* சுதா சந்திரன் - சத்யமின் தாய் 
* பிரேம்ஜி அமரன் - போரா 
* பிரமானந்தம் - தரகர் 
* செந்தில் - பன்னீர்செல்வம் 
* கோட்டா சீனிவாச ராவ் - கொண்டல் தாசன் 
* ரவி காலே - தில்லி (தில்லைநாயகம்)
* தனிகில்லா பரணி - தெய்வநாயகியின் தந்தை 
* லிவிங்ஸ்டன் - அரசியல்வாதி 
* கிருஷ்ண குமார் - முகமது 
* ஹேமா 
* வெண்பா

## இசை

படத்தின் இசையமைப்பாளர் ஹாரிஸ் ஜெயராஜ். இப்படம் அவரது 25 வது படமாகும். பாடலாசிரியர்கள் பா. விஜய், யுகபாரதி மற்றும் கபிலன்.

## விமர்சனம்
ஆனந்த விகடன் வார இதழில் வந்த விமர்சனத்தில் "போலீஸ் ஸ்டோரிக்காக உடலை உருக்கி, மெட்டல் ஸ்ட்ராங்கில் மிரட்டும் விஷாலின் உழைப்புக்கு, சல்யூட். ஆனால், ஓவராக உடம்பை உருக்கியதில் அதிரடிப் படை கான்ஸ்டபிள் மாதிரி வெடவெடவெனத் தெரிகிறார். கருத்து கிளாஸ் எடுத்துக் கபடி ஆடுகிறார். சரமாரி கத்திக்குத்து வாங்கியும் விடாது சண்டை போடுகிறார். துப்பாக்கியால் சுட்டாலும் அடாது வசனம் பேசுகிறார்... குறி வைத்து அடிக்காமல் குழப்பி அடித்திருக்கிறார்கள்!" என்று எழுதி  மதிப்பெண்களை வழங்கினர்.

## மேற்கோள்கள்


பகுப்பு:பன்மொழித் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
இதயம் திரையரங்கம்

***இதயம் திரையரங்கம்*** என்பது 2012 தமிழ் காதல் திரைப்படமாகும். ராம்கி ராமகிருஷ்ணன் இதனை இயக்கியுள்ளார். அசோக் ஜி லோதா தயாரித்துள்ளார் ‌.

## நடிகர்கள்
* ஆனந்த்
* ஸ்வேதா பாண்டேகர்
* காதல் சுகுமார்
* கவிதா

## ஆதாரங்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2012 திரைப்படங்கள்
வாசு விக்ரம்

**வாசு விக்ரம்** என்பவர் இந்தியா திரைப்பட நடிகர் ஆவார். இவர் தமிழ்த் திரைப்படங்களிலும், தொலைக்காட்சி தொடர்களிலும்  நடித்துள்ளார்.

இவர் எம். ஆர். ராதாவின் பேரனும், எம். ஆர். ஆர். வாசுவின் மகனும் ஆவார். 1988இல் பாலைவனத்தில் பட்டாம்பூச்சி என்ற படத்தில் முதன் முதலாக நடித்தார். குணச்சித்திர வேடங்களிலும், நகைச்சுவை நாயகனாக, எதிர் நாயகனாகவும் நடித்துள்ளார்.

சன் தொலைக்காட்சியில் *[[சித்தி (தொலைக்காட்சி தொடர்)|சித்தி]]* தொடரில் நடித்துள்ளார்.

## தொடர்கள்

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:சென்னை நடிகர்கள்
பறவைக்கு வளையமிடல்

**பறவைக்கு வளையமிடல்** என்பது பறவைகளின் காலிலோ இறக்கையிலோ எடை குறைந்த சிறிய எண்களைப் பொறித்த வளையங்களை இடுதலைக் குறிக்கும். இவை பறவைகளை தனித்து அடையாளம் காண உதவுகின்றன. இந்த வளையங்கள் உலோகத்தினாலோ நெகிழியினாலோ செய்யப்பட்டிருக்கும். இவை பறவை ஆய்வாளர்களால் பறவைகளின் வாழிடம், வலசை போகும் பகுதிகள், உணவுப் பழக்கம், வாழ்நாள் போன்றவற்றை அறிந்து கொள்ள உதவுகின்றன.

### இறக்கைப் பட்டை

கழுகுகள் போன்ற பெரிய பறவைகளில் இறக்கைப் பட்டை பொருத்தப்படுகின்றது. இதனால் பறவை நோக்கர்களோ ஆய்வாளர்களோ தொலைவில் இருந்தே இரு கண்ணோக்கி மூலம் அடையாளம் காண இயலும்.

பகுப்பு:பறவையியல்
ஆணழகன் (திரைப்படம்)

**ஆணழகன் ''(Aanazhagan)*** 1995 ஆம் வெளிவந்த [[தமிழ்|தமிழ் மொழி]]<nowiki/>த் திரைப்படமாகும். [[தியாகராஜன்]] இயக்க, [[பிரசாந்த்]], சுநேஹா, மணிவண்ணன், கே.ஆர். விஜயா, வடிவேலு மற்றும் பலர் நடித்துள்ளனர்.</span>  <span data-segmentid="78" class="cx-segment">*சித்ரம் பலேரே விசித்ரம்'' என்ற தெலுங்குத் திரைப்படத்தைத் தழுவி எடுக்கப்பட்ட படமாகும்.

இந்த படம் பாக்ஸ் ஆபிஸில் ஒரு சூப்பர் ஹிட் படமாக அமைந்தது.

## கதைச்சுருக்கம்
ராஜா ( பிரசாந்த் ), சுதாகர் ( சார்லி ), ராகவா ( சின்னி ஜெயந்த் ), மருது ( வடிவேலு ) ஆகிய நால்வரும் நல்ல நண்பர்கள். இவர்கள் குடியிருக்கும் வீட்டிலிருந்து துரத்தப்படுவதால், வாடகைக்கு புதிய வீடு தேடி அலைகிறார்கள். இவர்கள் பிரம்மச்சாரிகள் என்பதால், வாடகைக்கு வீடு கொடுக்க அனைவரும் தயங்கினர்.  கே. ஆர். விஜயா வீட்டில் வாடகைக்கு இடம் இருப்பது தெரியவந்தது. ஆனால் அவர் ஒரு குடும்பத்திற்கு மாட்டும் தான் வாடகைக்கு வீடு கொடுப்பார் என்பதால், இந்த நான்கு நண்பர்களும் ஒரே குடும்பத்தை தேர்ந்த நபர்கள் போல் வேடம் பூணுகிறார்கள். அதில் ராஜா, லட்சுமி என்ற பெயருடன் பெண் வேடமிட்டு சார்லியின் மனைவியை போல் நடிக்கிறான். அந்த வீட்டு எஜமானியின் மகளான ப்ரியாவை ராஜா விரும்புகிறான். அவ்வாறாக ஒரு சமயத்தில், லட்சுமி கர்ப்பமாக இருப்பதாக அந்த எஜமானியிடம் பொய் சொல்கிறார்கள். அதனால், பெண் வேடத்தில் இருக்கும் லட்சுமிக்கு வளைகாப்பு விழாவை நடத்துகிறார் அந்த எஜமானி. பின்னர், கர்ப்பமாக இருக்கும் லட்சுமி, மருத்துவ பரிசோதனைக்கு அழைத்துச் செல்லப்படுகிறாள். ராஜாவின் ஆள் மாறாட்டம் என்னவானது? எஜமானி கண்டுபிடித்தாரா? ராஜா ப்ரியாவை திருமணம் செய்தானா? போன்ற கேள்விகளுக்கு விடை காணுதலே மீதிக் கதையாகும்.

## நடிகர்கள்

*பிரசாந்த் - ராஜா  (லட்சுமி)
*சுநேஹா (அறிமுகம்) - ப்ரியா
*வடிவேலு - மருது
*சார்லி - சுதாகர்
*சின்னி ஜெயந்த் - ராகவா
*கே. ஆர். விஜயா 
*வைஷ்ணவி
*மணிவண்ணன்
*ஒரு விரல் கிருஷ்ணா ராவ்
*லூசு மோகன்
*தாமு
*பயில்வான் ரங்கநாதன்
*வெண்ணிறாடை மூர்த்தி
*காந்திமதி
*குமரிமுத்து
*வி. கே. ராமசாமி
*டெல்லி கணேஷ்

## தயாரிப்பு
நடிகர் பிரசாந்த் இந்த படத்தின் தயாரிப்பிலும் ஈடுபட்டிருந்தார் என்பது குறிப்பிடத்தக்கது.

1995 இல் புதிதாக உருவாக்கப்பட்ட ஜே.ஜே. ஸ்டுடியோஸில் உருவாக்கப்பட்ட முதல் படம் ஆணழகன் ஆகும்.

## இசை / பாடல்கள்
இப்படத்திற்கு இளையராஜா இசை அமைத்தார். இதில் உள்ள 8 பாடல்களுக்கும் வாலி வரிகள் எழுதினார். 

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
ஸ்வேதா பாண்டேகர்

**சுவேதா** என்பவர் இந்திய திரைப்பட நடிகை ஆவார். இவர் தமிழ், தெலுங்குத் திரைப்படங்களில் நடித்துள்ளார். இவர் ''ஆழ்வார் (திரைப்படம்) , வள்ளுவன் வாசுகி போன்ற திரைப்படங்களில் நடித்துள்ளார். மேலும் சன் தொலைக்காட்சியில் சந்திரலேகா போன்ற தொடர்களில் நடித்துள்ளார்.

சென்னையில் பிஎம்ஆர் கல்லூரியில் பி.டெக் படித்தார். மற்றும் எம்பிஏ படித்துள்ளார்.

முதன் முதலில் ஆழ்வார் திரைப்படத்தில் அஜித் குமாரின் தங்கையாக நடித்தார். அதன் பிறகு ஐந்து திரைப்படங்களில் நடித்துள்ளார். சன் தொலைக்காட்சியில் மகள் தொடரில் நடித்துள்ளார். அத்தொடர் 1000 அத்தியாயங்கள் ஒளிபரப்பப்பட்டது.

## திரை வாழ்க்கை

### திரைப்படம்

### தொலைக்காட்சி

## ஆதாரங்கள்

## வெளி இணைப்புகள்

பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:சென்னை நடிகைகள்
மைத்ரி விக்ரமசிங்க

**மைத்ரி விக்ரமசிங்க** (பிறப்பு 11 ஆகஸ்ட் 1964) இலங்கை கல்வியாளரும் , களனி பல்கலைக்கழகத்தின் ஆங்கிலப் பேராசிரியரும் ஆவார். களனி பல்கலைக்கழகத்தின் பாலின ஆய்வு மையத்தின் நிறுவனர் ஆவார். சர்வதேச அளவில் பாலின ஆய்வுகள் தொடர்பான எழுத்தாளராகவும், பேச்சாளராகவும் அறியப்படுகின்றார். கொழும்பு பல்கலைக்கழகம் மற்றும் சசக்ஸ் பல்கலைக்கழகம் உள்ளிட்ட ஏனைய கல்வி நிறுவனங்களில் பாலின மற்றும் பெண்கள் ஆய்வுகள் தொடர்பான பேராசிரியராகப் பணிபுரிகின்றார்.

மைத்ரி விக்ரமசிங்க அமெரிக்கா, ஸ்பெயின், கென்யா, இந்தியா, பாகிஸ்தான், தென்கொரியா ஆகிய நாடுகளிலும் கல்வி மற்றும் தொழில்முறை தொடர்பாக சிறப்புரையாற்றியுள்ளார். இவர் பாலினச் சமநிலை மற்றும் சமத்துவ கொள்கைகள் பற்றிய இருபத்தைந்து வருட கால அனுபவம் உடையவர். பெண்கள் மற்றும் பாலினச் சமநிலை தொடர்புடைய மதிப்பீடு மற்றும் பயிற்சி முகாங்களை உள்ளூர் மற்றும் சர்வதேச அமைப்புகளில் நடத்தி வருகின்றார்.

## குடும்பமும், கல்வியும்
மைத்ரி விக்ரமசிங்க 1964 ஆம் ஆண்டு ஆகஸ்ட் 11 பிறந்தார். காலஞ் சென்ற செனவி பி.விக்ரமசிங்க மற்றும் சிரானி விக்ரமசிங்க (நீ பண்டாரதிலக்க) ஆகியோரின் ஒரே புதல்வியாவார். நாவல, கொஸ்வத்தயில் பிறந்தார். இவர் மூசெஸ் கல்லூரியின் பழைய மாணவியாவார். இலண்டன் கிங்ஸ் கல்லூரியில் ஆங்கிலத்தில் இளங்கலை பட்டம் பெற்றார். கொழும்பு பல்கலைக்கழகத்தில் பெண்ணிய ஆய்வுகளில் முதுகலைப் பட்டமும் பெற்றார். இலண்டன் பல்கலைக்கழகத்தில் பெண்ணிய ஆராய்ச்சியில் முனைவர் பட்டம் பெற்றார். இவர்  பாலின ஆய்வுகள் பற்றிய புத்தகங்களை வெளியிட்டுள்ளார். 1994ஆம் ஆண்டு இலங்கைப் பிரதமர் ரணில் விக்ரமசிங்கவைத் திருமணம் முடித்தார்.

*

## மேற்கோள்கள்


## வெளி இணைப்புகள்

* Maithree Wickramasinghe  at University of Kelaniya

பகுப்பு:1964 பிறப்புகள்
பகுப்பு:இலங்கை பௌத்தர்கள்
பகுப்பு:வாழும் மக்கள்
பகுப்பு:கல்வியாளர்கள்
இறகுசேரி மும்முடிநாதர் கோயில்

**இறகுசேரி மும்முடிநாதர் கோயில்** சிவகங்கை மாவட்டத்தில் உள்ள  தேவார வைப்புத்தலமாகும்.  

தஞ்சை மாவட்டதில் இப்பெயருடைய தலம் ஒன்று உள்ளது. இவை இரண்டுமே தேவார வைப்புத்தலமாகக் கொள்ளப்படுகின்றன.

## அமைவிடம்
சிவகங்கை மாவட்டம்  தேவக்கோட்டைக்கு ஒரு கி.மீ தொலைவில் உள்ளது. இறையான்சேரி என்பது மருவி மக்கள் வழக்கில்  இறகுசேரி, இரவுசேரி என்று அழைக்கப்படுகிறது.  

## இறைவன்,இறைவி
இங்குள்ள இறைவன் மும்முடிநாதர் ஆவார். இறைவி சௌந்தரநாயகி ஆவார். 

## அமைப்பு
செம்பராங்கல்லால் ஆன பழமையான கோயிலை, 20ஆம் நூற்றாண்டு தொடக்கத்தில் நாட்டுக்கோட்டை நகரத்தார்கள் விரிவு படுத்தி, கற்றளி கோயிலாக எழுப்பி, 05.06.1922இல் குடமுழுக்கு செய்துள்ளனர்.

ஏழுநிலை ராஜகோபுரம், நடராஜ சபை, இறைவன்-இறைவி சன்னதி, நால்வர், சூரியன் சன்னதிகள் உள்ளன. கோஷ்டத்தில் நர்த்தன விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். 

## மேற்கோள்கள்

பகுப்பு:சிவகங்கை மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
தலைநகரம் (திரைப்படம்)

**தலைநகரம்** 2006 ஆம் ஆண்டு சுந்தர் சி., ஜோதிமயி மற்றும் வடிவேலு நடிப்பில், சுராஜ் இயக்கத்தில், டி. இமான் இசையில் வெளியான தமிழ் திரைப்படம். இது வணிகரீதியில் வெற்றி பெற்ற திரைப்படம். இப்படம் பிரியதர்சன் இயக்கத்தில் மோகன்லால் நடிப்பில் மலையாளத்தில் வெளியான அபிமன்யுவின் மறுஆக்கம் ஆகும். இத்திரைப்படம் கன்னடத்தில் *தேவ்ரு* என்று மறுஆக்கம் செய்யப்பட்டது.

## கதைச்சுருக்கம்

சென்னையில் தாதாவான காசிம் பாய் (ஜூடோ கே. கே. ரத்னம்) மற்றும் ரவுடி ரைட் என்ற சுப்ரமணியன் (சுந்தர் சி.) இருவருக்கும் நடக்கும் பிரச்னையில் ரைட்டின் நண்பன் பாலு (போஸ் வெங்கட்) கொல்லப்படுகிறான். இதனால் வன்முறையைக் கைவிட்டு ஒழுங்காக வாழ முடிவெடுக்கிறான் ரைட். அவனைக் காதலிப்பவள் திவ்யா (ஜோதிமயி). தன் ஊரிலிருந்து நடிகை திரிசாவைத் திருமணம் செய்யும் லட்சியத்தோடு சென்னை வரும் நாய் சேகர் (வடிவேலு) திவ்யாவைக் காதலிப்பதாக சொல்லி அவர்களுடன் தங்குகிறான். புதிதாக பணிமாற்றம் பெற்றுவரும் காவல் ஆய்வாளர் (பிரகாஷ் ராஜ்) திருந்தி வாழும் ரைட்டை மீண்டும் ரவுடியாக மாற்ற முயல்கிறார். ரைட் மீண்டும் ரவுடியாக மாறினானா? காசிம் பாய் - ரைட் மோதல் என்னவானது? என்பது மீதிக்கதை.

## நடிகர்கள்

* சுந்தர் சி. - சுப்ரமணியன் (ரைட்)
* ஜோதிமயி - திவ்யா 
* வடிவேலு - நாய் சேகர் 
* பிரகாஷ் ராஜ் - காவல் ஆய்வாளர் 
* போஸ் வெங்கட் - பாலு 
* ஜூடோ கே. கே. ரத்னம் - காசிம் பாய் 
* கே. எஸ். ரவிக்குமார் - காவல் அதிகாரி 
* மயில்சாமி
* மனோபாலா
* டெல்லி கணேஷ் 
* சோனியா
* புவனேஸ்வரி 
* சசிகுமார் 
* பெசன்ட் ரவி 
* இமான் அண்ணாச்சி 
* விச்சு விஸ்வநாத்

## பட வசூல்

இப்படம் ரூ. 4 முதல் 5 கோடி வசூல் செய்தது.

## வடிவேலுவின் வசனங்கள்

இப்படத்தில் வடிவேலு பேசிய நகைச்சுவை வசனமான *த்ரிஷா இல்லன்னா திவ்யா* என்பது 2005 ஆம் ஆண்டு ஆதிக் ரவிச்சந்திரன் இயக்கத்தில் ஜி. வி. பிரகாஷ்குமார் நடிப்பில் வெளியான திரிஷா இல்லனா நயன்தாரா என்ற படத்தின் தலைப்பிற்குக் காரணமாக அமைந்தது.

வடிவேலுவின் மற்றொரு வசனமான நானும் ரவுடிதான் என்பதும் விக்னேஷ் சிவன் இயக்கத்தில் விஜய் சேதுபதி நடிப்பில் வெளியான திரைப்படத்தின் பெயராக அமைந்தது.

*ஏய்! என்னைய வச்சி காமெடி கீமடி பண்ணலயே!* என்ற வடிவேலுவின் நகைச்சுவை வசனமும் புகழ்பெற்றது.

## மேற்கோள்கள்


## வெளி இணைப்புகள்

*  
* http://bharatmovies.com/tamil/info/Thalainagaram.htm

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பிறகு

**பிறகு** (*Piragu*)  என். ஜீவா இயக்கத்தில் 2007இல் வெளிவந்த குற்ற பின்புலம் சார்ந்த தமிழ் திரைப்படமாகும். இதில் அம்சவர்தன், கீர்த்தி சாவ்லா மற்றும் சுனிதா வர்மா ஆகியோர் முக்கிய பாத்திரத்தில் நடித்திருந்தனர், இவர்களுடன் வடிவேலு, தண்டபாணி, மலேசியா வாசுதேவன், சபிதா ஆனந்த் மற்றும் எமே போன்றவர்களும் நடித்திருந்தனர். ஆர். சரவணா மற்றும் எஸ். கே. சந்திரசேகர் இப்படத்தைத் தயரித்திருந்தனர். சிறீகாந்து தேவா இசையில் 2007 செப்டம்பர் 21 அன்று வெளிவந்தது.

## கதை
சத்யா (ஹம்சவர்தன்) தனது கிராமத்தில் வசித்து வரும் நாடக இயக்குநர் ஆவான், மரியாதைக்குரிய கூத்துக் கலைஞரான இவரின் தந்தை ராமையா (மலேசியா வாசுதேவன்), மற்றும் அவரது தாயாருடன் வாழ்ந்து வருகிறான். கிராமத்தில் உள்ள அழகான பெண்ணான துளசி (கீர்த்தி சாவ்லா), சத்யாவின் உறவினர், அவளுடைய சிறு வயதிலிருந்தே சத்யாவின் மீது காதல் உள்ளது. சினிமா இயக்குநர் ஆகவேண்டும் என்பதற்காக சத்யா சென்னைக்கு வருகிறான். அங்கே உடைமைகளை இழந்து விடுகிறான். தற்போது அவனிடம் பணம் ஏதுமில்லை, சிறு விசையுந்து பழுது நீக்கும் கடை உரிமையாளரான சோபியா (சுனிதா வர்மா) அவனுக்கு உணவளித்து அங்கேயே தங்க வைக்கிறாள். இதையொட்டி, சத்யா ஒரு திரைப்படத் தயாரிப்பாளரைத் தேடுவதைத் தவிர்த்து சோபியாவிற்கு உதவுகிறான். பின்னர், சோபியா சத்யாவைக் காதலிக்கிறாள்.  கடைசியாக, சத்யாவின் கதையால் ஈர்க்கப்பட்ட ஒரு திரைப்படத் தயாரிப்பாளர் அவனது கதையைத் திரைப்படமாக எடுக்க நினைக்கிறார். அதே நாளில், உள்ளூர் போக்கிரி கும்பலால் தாக்கப்படும் டேவிட்டை (கராத்தே ராஜா) சத்யா காப்பாற்றுகிறான். அக்கும்பலின் தலைவனான அந்தோணி (தண்டபாணி) சத்யாவை எதிரிக் கும்பலிடமிருந்து தனது சகோதரனை காப்பாற்ற வேண்டுகிறான். அந்தோனியின் திட்டத்தை சத்யா நிராகரித்து அவனது நடவடிக்கைகளைத் தவறாகப் பேசுகிறார். அதன்பிறகு, சத்யனின் பெற்றோரும் துளசியும் சென்னைக்கு வருகிறார்கள்; அவர்கள் சோபியாவின் வீட்டில் தங்குகின்றனர். இதற்கிடையில், அந்தோணி தனது எதிரி கும்பல் தலைவன் அன்னபூரணியுடன் (ஈமே) சமாதானம் செய்து கொண்டு சத்யாவை கொல்ல விரும்புகிறான்.. அடுத்து என்ன நடக்கிறது என்பதை மீதிக்கதை சொல்கிறது.

## நடிகர்கள்

## தயாரிப்பு
கதைக்காகச் சில தியாகங்களைச் செய்ய ஒப்புக்கொண்டு தனது தலையை மொட்டை அடித்து நடித்ததாகவும், இறுதியில் படம் நன்றாக வர வேண்டும் விரும்பியதாகவும் நடிகர் ஹம்சவர்தன் கூறினார்.

## ஒலித்தொகுப்பு

இப்படத்தின் ஒலிப்பதிவை சிறீகாந்து தேவா மேற்கொண்டார். ஆறு பாடல்கள் கொண்ட இப்படத்தின் ஒலித்தொகுப்பு 2007இல் வெளி வந்தது. பாடல்களை நா. முத்துக்குமார், பிறைசூடன், தேவகுமார், முத்துமகன் மற்றும் கானா பாலா ஆகியோர் எழுதியிருந்தனர். நடிகர் கானா பாலா இப்படத்தில் அனாதை பாலாவாக அறிமுகமாகி "பதினோறு பேர் ஆட்டம்" என்ற பாடலை எழுதி அவரே பாடி நடித்துள்ளார்.

## வரவேற்பு
திரைப்பட விமர்சகர் மாலினி மன்நாத் எழுதியது: வலுவில்லாத திரைக்கதை மற்றும் கதை சொல்வதில் தடுமாற்றம் ஆகியவை இயக்குநரால் தனது கருத்துக்களை திரைக்கு கொண்டு வர முடியவில்லை", மற்றும்  நடிகர் ஹம்ஸவர்தன் திரைக்கதையின் அனைத்து குறைபாடுகளையும் மற்றும் அவரது நலிவுற்ற பாத்திரத்தையும் தனது நடிப்பின் தைரியமாக முன்னேற்றி செல்கிறார்.

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்